Валерый Вялічка таксама звярнуў увагу на тое, што маладыя футбалісты з нашага раёна сёння паказваюць гульню высокага ўзроўню, а двое юнакоў – Віталь Стасевіч і Дзмітрый Дзянішчык, – уваходзяць у склад зборнай Беларусі. Пры гэтым на апошнім першынстве рэспублікі, у ходзе якога юнакі выступалі за зборную Брэсцкай вобласці, Стасевіч і Дзянішчык (трэнер Юрый Шут) сталі пераможцамі турніру ў складзе сваіх каманд. Дарэчы, гэтыя хлопцы сваё майстэрства адточвалі ў свой час на турніры на прызы Валерыя Вялічкі.